PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti 24.11.1999

Nr.481


A V I Z 

asupra proiectului de Lege privind aprobarea Ordonanţei de urgenţă 

nr.185/1999 pentru modificarea şi completarea Ordonanţei de urgenţă 

a Guvernului nr.98/1999 privind protecţia socială a  persoanelor ale căror 

contracte de muncă vor fi desfăcute ca urmare a concedierilor colective

                         În conformitate cu prevederile art.86 şi 102 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă,  cu proiectul de Lege privind aprobarea Ordonanţei de urgenţă nr.185/1999 pentru modificarea şi completarea Ordonanţei de urgenţă a Guvernului nr.98/1999 privind protecţia socială a  persoanelor ale căror contracte de muncă vor fi desfăcute ca urmare a concedierilor colective, trimis cu adresa nr.481 din 23 noiembrie 1999, înregistrat sub nr.1047/XVIII/11 din 23 noiembrie 1999.  



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au examinat proiectul de lege menţionat mai sus, în şedinţa din 24 noiembrie 1999. 



În urma dezbaterilor, membrii comisiei au hotărât, cu majoritate de voturi, să avizeze favorabil proiectul de lege.



Întrucât proiectul de lege vizează modificarea şi completarea  Ordonanţei de urgenţă a Guvernului nr.98/19999, prin care s-a modificat Legea nr.1/1991 privind protecţia socială a şomerilor şi reintegrarea lor profesională – lege organică – şi acest proiect de lege are acelaşi caracter. 

                       PREŞEDINTE,                                        SECRETAR, 

Emil Teodor Popescu                             Nicolae Grădinaru

red.Panoviciu Georgeta     

       consilier 

